પોતાની કંપનીને ગ્રાસરૂટ લેવલથી ઊંચાઈનાં નવાં શિખરો સુધી લઈ જનારા પેરી મહેતાને અનેક અવૉર્ડ્સથી નવાજવામાં આવ્યા છે. વાઇટ હાઉસમાં બરાક ઓબામાના હાથે બિઝનેસમૅન ઑફ ધ યરનો અવૉર્ડ તેમને મળ્યો છે. આ ઉપરાંત અર્નેસ્ટ ઍન્ડ યંગ ઑન્ટ્રપ્રનર અવૉર્ડ, ફાસ્ટેસ્ટ ગ્રોઇંગ બિઝનેસ બદલ ‘ફૉચ્યુર્ન’ મૅગેઝિન દ્વારા અને હાર્વર્ડ યુનિવર્સિટી દ્વારા અવૉર્ડ, ફાઇનૅન્શિયલ મન્થ્લી લંડન દ્વારા વર્લ્ડ CEOનો ખિતાબ, અમેરિકન સોસાયટી ઑફ એન્જિનિયરિંગ દ્વારા લાઇફટાઇમ અચીવમેન્ટ અવૉર્ડ અને ગુજરાત ગ્લૉરિયસ અવૉર્ડ જેવા ઘણાબધા અવૉર્ડ્સ તેમને વિશ્વની જાણીતી હસ્તીઓના હાથે એનાયત કરવામાં આવ્યા છે.